Renosters kan binne 25 jaar uitsterfFoto: www.rhinoconservation.org Renosters kan binne die volgende 25 jaar uitsterf as hulle nie daadwerklik beskerm word nie. “As die tempo waarteen renosters gestroop word só aangaan, sal daar oor 25 jaar nie meer enige renosters wees om van te praat nie,” het Mavuso Msimang, ŉ bestuurder van omgewingsake, Donderdag in Johannesburg gesê. Volgens Msimang is hulle in samesprekings met die regering om planne en voorstelle te bewerkstellig om renosters te beskerm. Altesaam 339 renosters is reeds vanjaar in Suid-Afrika gestroop. – Sapa